ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลองุ่นสดจากสาธารณรัฐแอฟริกาใต้พ.ศ. ๒๕๕๘ กรมวิชาการเกษตรได้วิเคราะห์ความเสี่ยงศัตรูพืชของผลองุ่นสดนำเข้าเพื่อการค้าจากสาธารณรัฐแอฟริกาใต้เสร็จสิ้นแล้วอาศัยอำนาจตามความในมาตรา๘ (๒) และมาตรา ๑๐ แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๓) พ.ศ. ๒๕๕๑อธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลองุ่นสดเพื่อการค้าจากสาธารณรัฐแอฟริกาใต้ดังต่อไปนี้ข้อ๑ ประกาศนี้เรียกว่า ประกาศกรมวิชาการเกษตรเรื่อง เงื่อนไขการนำเข้าผลองุ่นสดจากสาธารณรัฐแอฟริกาใต้ พ.ศ. ๒๕๕๘ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ชนิดพืชที่อนุญาตผลองุ่นสด(table grape, Vitis vinifera)ข้อ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลองุ่นสดจากสาธารณรัฐแอฟริกาใต้ปรากฏตามเอกสารหมายเลข๑ ท้ายประกาศนี้ข้อ๕ หน่วยงานที่รับผิดชอบ๕.๑ราชอาณาจักรไทย คือ กรมวิชาการเกษตร๕.๒สาธารณรัฐแอฟริกาใต้ คือ Department of Agriculture, Forestry and Fisheries ได้รับการกำหนดให้เป็นองค์กรอารักขาพืชแห่งชาติ(National Plant Protection Organization) อย่างเป็นทางการของสาธารณรัฐแอฟริกาใต้ซึ่งต่อไปในประกาศนี้จะเรียกว่า NPPOข้อ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ๗ วิธีการขนส่งต้องส่งผลองุ่นสดจากเมืองท่าแห่งหนึ่งในสาธารณรัฐแอฟริกาใต้ไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ๘ แหล่งปลูกผลองุ่นสดต้องเป็นผลผลิตของสาธารณรัฐแอฟริกาใต้และมาจากพื้นที่ต่างๆ ซึ่ง NPPO กำหนดให้เป็นแหล่งปลูกสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ๙ ข้อกำหนดสำหรับสวน๙.๑สวนในแหล่งปลูกที่ได้รับอนุญาตที่จะส่งออกผลองุ่นสดไปยังราชอาณาจักรไทย ต้องเป็นสวนที่ปลูกเพื่อการค้าและจดทะเบียนไว้กับNPPO หรือภายใต้ระบบที่ NPPO ให้การรับรอง NPPO ต้องมอบบันทึกรายละเอียดการจดทะเบียนสวนให้แก่กรมวิชาการเกษตรเมื่อได้รับการร้องขอและต้องดำเนินการจดทะเบียนสวนให้เสร็จสิ้นก่อนเริ่มการส่งออก๙.๒เกษตรกรเจ้าของสวนที่จดทะเบียนต้องมีการปฏิบัติทางการเกษตรที่ดีในสวนโดยต้องรักษาความสะอาดสวนและต้องมีการบริหารจัดการศัตรูพืชแบบผสมผสาน หรือมีมาตรการอื่น ๆ ในการควบคุมศัตรูพืชทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๙.๓NPPO ต้องมอบข้อมูลแผนการบริหารจัดการศัตรูพืชในสวนตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ๑๐ ข้อกำหนดสำหรับโรงคัดบรรจุผลไม้หรือสถานที่จัดการผลไม้ส่งออก๑๐.๑NPPO ต้องจดทะเบียนและติดตามตรวจสอบโรงคัดบรรจุผลไม้หรือสถานที่จัดการผลไม้ส่งออกที่จะส่งออกผลองุ่นสดไปยังราชอาณาจักรไทยต้องมอบบันทึกรายละเอียดการจดทะเบียนโรงคัดบรรจุผลไม้หรือสถานที่จัดการผลไม้ส่งออกแก่กรมวิชาการเกษตรเมื่อได้รับการร้องขอและต้องดำเนินการจดทะเบียนโรงคัดบรรจุผลไม้หรือสถานที่จัดการผลไม้ส่งออกให้เสร็จสิ้นก่อนเริ่มการส่งออก๑๐.๒โรงคัดบรรจุผลไม้หรือสถานที่จัดการผลไม้ส่งออกต้องนำผลองุ่นสดมาจากสวนที่จดทะเบียนในแหล่งปลูกที่ได้รับอนุญาตเท่านั้นทั้งนี้เพื่อให้สามารถดำเนินการทวนสอบย้อนกลับแหล่งที่มาได้อย่างรวดเร็วต้องเก็บบันทึกรายชื่อเกษตรกรเจ้าของสวนซึ่งส่งออกผลไม้ไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๐.๓โรงคัดบรรจุผลไม้หรือสถานที่จัดการผลไม้ส่งออกต้องจัดทำเอกสารมาตรฐานการปฏิบัติงาน ซึ่งแสดงรายละเอียดขั้นตอนเกี่ยวกับการคัดขนาด การจัดการและการบรรจุ๑๐.๔NPPO ต้องดำเนินการตรวจสอบระบบของโรงคัดบรรจุผลไม้หรือสถานที่จัดการผลไม้ส่งออกก่อนจดทะเบียนและต้องตรวจสอบระบบเป็นประจำทุกปีโรงคัดบรรจุผลไม้หรือสถานที่จัดการผลไม้ส่งออกต้องรับผิดชอบเก็บรักษาข้อมูลต่าง ๆทั้งหมด๑๐.๕การกำจัดศัตรูพืชด้วยความเย็นก่อนส่งออกเพื่อกำจัดศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้น๑๐.๖การตรวจผลองุ่นสดว่าปราศจากศัตรูพืชกักกันต้องดำเนินการภายในโรงคัดบรรจุผลไม้หรือสถานที่จัดการผลไม้ส่งออกที่จดทะเบียนเท่านั้นข้อ๑๑ ข้อกำหนดสำหรับแมลงศัตรูพืชกักกันผลองุ่นสดที่จะส่งออกไปยังราชอาณาจักรไทยต้องจัดการความเสี่ยงแมลงMediterranean fruit fly (Ceratitis capitata), Natal fruit fly (Ceratitis rosa) และ false codling moth (Thaumatotibia leucotreta) ด้วยวิธีการกำจัดศัตรูพืชด้วยความเย็นข้อ๑๒ มาตรการจัดการสำหรับแมลงศัตรูพืชกักกันผลองุ่นสดต้องผ่านวิธีการกำจัดศัตรูพืชด้วยความเย็นที่อุณหภูมิและระยะเวลาต่อไปนี้เพื่อกำจัดแมลง Ceratitis capitata, Ceratitis rosa และ Thaumatotibia leucotretaอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)- ๐.๕๕ องศาเซลเซียส (๓๑ องศาฟาเรนไฮต์) หรือต่ำกว่า๒๒ วัน หรือมากกว่าข้อ๑๓ ข้อกำหนดสำหรับการกำจัดศัตรูพืชด้วยความเย็น๑๓.๑การกำจัดศัตรูพืชด้วยความเย็นยังไม่เริ่มต้นจนกว่าแท่งวัดอุณหภูมิผลไม้ทั้งหมดแสดงอุณหภูมิลบ๐.๕๕ องศาเซลเซียส (๓๑ องศาฟาเรนไฮต์) หรือต่ำกว่าถ้าอุณหภูมิผลองุ่นเพิ่มขึ้นสูงเกินลบ ๐.๒๗ องศาเซลเซียส (๓๑.๕ องศาฟาเรนไฮต์)ต้องขยายระยะเวลาออกไปอีกไม่น้อยกว่า ๘ ชั่วโมง สำหรับแต่ละวันหรือส่วนของหนึ่งวันซึ่งอุณหภูมิสูงกว่าลบ ๐.๒๗ องศาเซลเซียส (๓๑.๕ องศาฟาเรนไฮต์)ถ้ามีการขยายระยะเวลาการกำจัดศัตรูพืชด้วยความเย็นออกไปอุณหภูมิของผลไม้ในช่วงที่ขยายระยะเวลาออกไปนั้นต้องมีอุณหภูมิ ๑.๑๑ องศาเซลเซียส(๓๔ องศาฟาเรนไฮต์) หรือต่ำกว่า ถ้าอุณหภูมิผลเพิ่มขึ้นสูงเกิน ๑.๑๑ องศาเซลเซียส(๓๔ องศาฟาเรนไฮต์) ในช่วงระยะเวลาใดเวลาหนึ่งให้ถือว่าการกำจัดศัตรูพืชด้วยความเย็นประสบความล้มเหลว๑๓.๒การกำจัดศัตรูพืชด้วยความเย็นสามารถดำเนินการได้ทั้งก่อนส่งออกหรือระหว่างขนส่งสำหรับการดำเนินการระหว่างขนส่งนั้นอาจจะดำเนินการเพียงบางส่วนก่อนส่งออกโดยเริ่มต้นดำเนินการในสาธารณรัฐแอฟริกาใต้และเสร็จสิ้นสมบูรณ์ระหว่างขนส่งในกรณีที่การดำเนินการระหว่างขนส่งเกิดล้มเหลวอาจจะดำเนินการต่อให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๓.๓การประเมินผลสำเร็จของการกำจัดศัตรูพืชด้วยความเย็นทั้งกรณีก่อนส่งออกและระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้น๑๓.๔การกำจัดศัตรูพืชด้วยความเย็นก่อนส่งออก๑๓.๔.๑ต้องดำเนินการภายใต้การกำกับดูแลของ NPPO โดยต้องดำเนินการในห้องเย็นกำจัดศัตรูพืชซึ่งได้รับการรับรองจากNPPO และกรมวิชาการเกษตรผลองุ่นสดที่จะส่งออกไปยังราชอาณาจักรไทยอาจทำการกำจัดศัตรูพืชด้วยความเย็นควบคู่ไปพร้อมกับผลองุ่นสดที่ส่งออกไปยังประเทศอื่นได้๑๓.๔.๒ถ้าผลองุ่นสดต้องผ่านการกำจัดศัตรูพืชด้วยความเย็นก่อนส่งออก NPPO ต้องมั่นใจว่าได้ปฏิบัติตามข้อกำหนดตามเอกสารหมายเลข๓ ท้ายประกาศนี้๑๓.๕การกำจัดศัตรูพืชด้วยความเย็นระหว่างขนส่ง๑๓.๕.๑การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๓.๕.๒การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๓.๕.๓การกำจัดศัตรูพืชด้วยความเย็นระหว่างขนส่ง ต้องลดอุณหภูมิผลองุ่นสดตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่อุณหภูมิลบ๐.๕๕ องศาเซลเซียส (๓๑ องศาฟาเรนไฮต์) เป็นการล่วงหน้านาน ๗๒ ชั่วโมงก่อนขนถ่ายผลองุ่นสดเข้าตู้ขนส่งสินค้า๑๓.๕.๔ถ้าผลองุ่นสดต้องผ่านการกำจัดศัตรูพืชด้วยความเย็นระหว่างขนส่ง NPPO ต้องมั่นใจว่าได้ปฏิบัติตามข้อกำหนดตามเอกสารหมายเลข๓ ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๔ ท้ายประกาศนี้แนบมาพร้อมกับสินค้าด้วยทุกครั้งข้อ๑๔ ข้อกำหนดสำหรับบรรจุภัณฑ์และฉลาก๑๔.๑บรรจุภัณฑ์อาจทำด้วยกระดาษลูกฟูก โพลีสไตรีน พลาสติก หรือลังไม้แบบต่าง ๆโดยบรรจุภัณฑ์เหล่านี้เป็นวัสดุใหม่หรือแปรใช้ใหม่กรณีที่ใช้บรรจุภัณฑ์เป็นกล่องกระดาษหรือพลาสติกบรรจุภัณฑ์เหล่านี้ต้องสะอาดและใหม่เท่านั้น๑๔.๒ต้องบรรจุในบรรจุภัณฑ์ซึ่งต้องไม่มีการปะปนของ ดิน ทราย และชิ้นส่วนของพืช เช่น ใบกิ่งก้าน เศษซากพืช เป็นต้น หรือสิ่งอื่นใดที่มีศักยภาพนำพาศัตรูพืชกักกันได้๑๔.๓ผลองุ่นสดซึ่งผ่านการกำจัดศัตรูพืชด้วยความเย็นก่อนส่งออกและส่งออกทางอากาศหรือทางน้ำต้องบรรจุในบรรจุภัณฑ์ที่ไม่มีรูถ้ามีรูหรือช่องเปิดต้องปิดด้วยผ้าตาข่ายขนาดของตาข่ายแต่ละรูต้องมีเส้นผ่านศูนย์กลาง ไม่เกิน ๑.๖ มิลลิเมตรเพื่อป้องกันการเข้าไปของแมลงศัตรูพืชกักกัน๑๔.๔ผลองุ่นสดซึ่งผ่านการกำจัดศัตรูพืชด้วยความเย็นระหว่างขนส่งในตู้ขนส่งสินค้าจะได้รับการยกเว้นไม่ต้องบรรจุในบรรจุภัณฑ์ตามข้อกำหนดข้อ๑๔.๓๑๔.๕ต้องแสดงข้อมูลที่จำเป็นบนบรรจุภัณฑ์เพื่อให้การทวนสอบย้อนกลับแหล่งที่มาเป็นไปได้อย่างรวดเร็วแต่อย่างไรก็ตาม อย่างน้อยที่สุดต้องมีข้อมูลดังต่อไปนี้เป็นภาษาอังกฤษบนแต่ละบรรจุภัณฑ์ ได้แก่- ประเทศแหล่งกำเนิด (เช่น ผลิตผลของแอฟริกาใต้ ผลผลิตของแอฟริกาใต้ เป็นต้น)- ชื่อบริษัทส่งออก- ชื่อผลไม้ (ชื่อสามัญ)- หมายเลขทะเบียนโรงคัดบรรจุผลไม้หรือสถานที่จัดการผลไม้ส่งออก- หมายเลขทะเบียนสวน๑๔.๖ในกรณีส่งออกผลองุ่นสดมายังราชอาณาจักรไทยโดยบรรจุในบรรจุภัณฑ์แยกเป็นกล่องไม่ได้มัดรวมกันต้องมีข้อความต่อไปนี้EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่อง แต่อย่างไรก็ตามในกรณีส่งออกโดยบรรจุในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TOTHAILAND ปรากฏอย่างชัดเจนบนแต่ละด้านได้๑๔.๗ผลองุ่นสดที่จะส่งออกไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชที่เกี่ยวข้องข้อ๑๕ การตรวจส่งออกNPPO ต้องมั่นใจว่าได้ดำเนินการตามข้อกำหนดต่าง ๆของกรมวิชาการเกษตรครบสมบูรณ์แล้ว ก่อนให้การรับรองผลองุ่นสดส่งออกไปราชอาณาจักรไทยดังต่อไปนี้๑๕.๑ได้ดำเนินการสุ่มตรวจผลองุ่นสดตามกระบวนการที่เหมาะสมอย่างเป็นทางการและพบว่าปราศจากศัตรูพืชกักกันตามเอกสารหมายเลข๑ ท้ายประกาศนี้๑๕.๒ผลองุ่นสดได้ผ่านการกำจัดศัตรูพืชด้วยความเย็นตามข้อกำหนดข้อ ๑๒ เพื่อกำจัดแมลง Ceratitis capitata, Ceratitis rosa และ Thaumatotibia leucotreta แล้วข้อ๑๖ การรับรองสุขอนามัยพืช๑๖.๑ต้องมีใบรับรองสุขอนามัยพืชซึ่งออกให้โดย NPPO กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้The consignment of table grape fruit has been produced and prepared for export accordance with the conditions for import of table grape fruit from South Africa to Thailand๑๖.๒การกำจัดศัตรูพืชด้วยความเย็น๑๖.๒.๑ถ้าผลองุ่นสดได้รับการกำจัดศัตรูพืชด้วยความเย็นก่อนส่งออกต้องระบุรายละเอียดของโรงงานกำจัดศัตรูพืชด้วยความเย็นอุณหภูมิ และระยะเวลาที่ใช้ (จำนวนวันที่ต่อเนื่องกัน)ลงบนใบรับรองสุขอนามัยพืชในส่วนที่เหมาะสม๑๖.๒.๒ถ้าผลองุ่นสดได้รับการกำจัดศัตรูพืชด้วยความเย็นระหว่างขนส่งต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข๔ ท้ายประกาศนี้แนบมาพร้อมกับใบรับรองสุขอนามัยพืช๑๖.๓ต้องระบุชื่อสามัญและชื่อวิทยาศาสตร์ของผลองุ่นสดหมายเลขตู้ขนส่งสินค้าและหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ๑๗ การตรวจนำเข้า๑๗.๑เมื่อผลองุ่นสดมาถึงด่านนำเข้าในราชอาณาจักรไทยการตรวจนำเข้าจะดำเนินการหลังจากพนักงานเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๗.๒พนักงานเจ้าหน้าที่จะสุ่มตัวอย่างผลองุ่นสดและตรวจสอบเพื่อยืนยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลไม้ไว้จนกว่าจะทราบผลจากห้องปฏิบัติการ๑๗.๓ถ้ามีผลองุ่นสดจำนวนน้อยกว่า ๑,๐๐๐ หน่วย (พวงองุ่น) ต้องสุ่มตรวจจำนวน ๔๕๐ หน่วย(พวงองุ่น) หรือสุ่มตรวจทั้งหมด ถ้ามีจำนวนเท่ากับหรือมากกว่า ๑,๐๐๐ หน่วย (พวงองุ่น) ต้องสุ่มตรวจจำนวน ๖๐๐ หน่วย (พวงองุ่น)๑๗.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารหมายเลข ๑ท้ายประกาศนี้ ระหว่างการสุ่มตรวจผลองุ่นสดต้องดำเนินการตามมาตรการ ดังต่อไปนี้๑๗.๔.๑ถ้าตรวจพบศัตรูพืชกักกันที่มีชีวิต ได้แก่ Ceratitis capitata, Ceratitis rosa และThaumatotibia leucotreta ผลองุ่นสดทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ NPPO ทราบและระงับการนำเข้าโดยทันที๑๗.๔.๒NPPO ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๗.๔.๓ถ้าตรวจพบศัตรูพืชกักกันชนิดอื่น ๆ ที่มีชีวิตนอกเหนือจากแมลง Ceratitis capitata, Ceratitis rosa และThaumatotibia leucotreta ผลองุ่นสดทั้งหมดจะถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย๑๗.๕ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารหมายเลข ๑ ท้ายประกาศนี้ที่มีศักยภาพเป็นศัตรูพืชกักกันของราชอาณาจักรไทย ต้องส่งกลับ ทำลายหรือกำจัดศัตรูพืชบนผลองุ่นสดด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าผลองุ่นสดจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๗.๖กรมวิชาการเกษตรมีสิทธิสั่งให้ส่งผลองุ่นสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่าย ถ้าพบกรณีหนึ่งกรณีใดดังต่อไปนี้เกิดขึ้น๑๗.๖.๑การกำจัดศัตรูพืชด้วยความเย็นไม่สมบูรณ์๑๗.๖.๒ประตูตู้ขนส่งสินค้าปิดไม่สนิท๑๗.๖.๓ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๗.๖.๔เสียบแท่งวัดอุณหภูมิผลไม้เลยออกนอกผลหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๑๗.๖.๕ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ๑๘ การประเมินกระบวนการส่งออก๑๘.๑การส่งออกผลองุ่นสดจากสาธารณรัฐแอฟริกาใต้ไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยสาธารณรัฐแอฟริกาใต้ต้องเป็นผู้รับผิดชอบค่าใช้จ่ายทั้งหมด๑๘.๒ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่ามีความจำเป็นอาจส่งพนักงานเจ้าหน้าที่เดินทางไปประเมินกระบวนการตรวจรับรองส่งออกในสาธารณรัฐแอฟริกาใต้ก่อนจะตัดสินใจอนุญาตให้นำเข้าผลองุ่นสดได้อีกต่อไปโดยสาธารณรัฐแอฟริกาใต้ต้องเป็นผู้รับผิดชอบค่าใช้จ่ายทั้งหมด๑๘.๓กรมวิชาการเกษตรสงวนสิทธิที่จะส่งพนักงานเจ้าหน้าที่เดินทางไปสาธารณรัฐแอฟริกาใต้เป็นระยะๆ เพื่อตรวจสอบว่าการดำเนินการต่าง ๆ ในกระบวนการตรวจรับรองศัตรูพืชก่อนส่งออกของ NPPO ยังคงมีประสิทธิภาพหรือไม่เพื่อให้ความมั่นใจว่าผลองุ่นสดที่ส่งออกไปราชอาณาจักรไทยยังคงมีการจัดการศัตรูพืชกักกันอย่างเหมาะสมโดยสาธารณรัฐแอฟริกาใต้ต้องเป็นผู้รับผิดชอบค่าใช้จ่ายทั้งหมดประกาศ ณ วันที่ ๒๙ธันวาคม พ.ศ. ๒๕๕๘สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. เอกสารหมายเลข๑ รายชื่อศัตรูพืชกักกันของผลองุ่นสดจากสาธารณรัฐแอฟริกาใต้ แนบท้ายประกาศกรมวิชาการเกษตรเรื่อง เงื่อนไขการนำเข้าผลองุ่นสดจากสาธารณรัฐแอฟริกาใต้ พ.ศ. ....๒. เอกสารหมายเลข ๒ ข้อกำหนดสำหรับการกำจัดศัตรูพืชด้วยความเย็นก่อนส่งออกแนบท้ายประกาศกรมวิชาการเกษตร เรื่องเงื่อนไขการนำเข้าผลองุ่นสดจากสาธารณรัฐแอฟริกาใต้ พ.ศ. ๒๕๕๘๓. เอกสารหมายเลข ๓ ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่องเงื่อนไขการนำเข้าผลองุ่นสดจากสาธารณรัฐแอฟริกาใต้ พ.ศ. ๒๕๕๘๔. เอกสารหมายเลข ๔ ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่องเงื่อนไขการนำเข้าผลองุ่นสดจากสาธารณรัฐแอฟริกาใต้ พ.ศ. ....(ดูข้อมูลจากภาพกฎหมาย)ปริยานุช/จัดทำ๒๑ มกราคม ๒๕๕๙วริญา/ตรวจ๒๒ มกราคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๓ ง/หน้า ๖/๑๘ มกราคม ๒๕๕๙